Baba Yetu

"Baba Yetu" (Swahili: "Bapa Kami") ialah lagu tema utama permainan video 2005 Civilization IV. Ia digubah oleh Christopher Tin dan dipersembahkan oleh Ron Ragin dan Stanford Talisman. Untuk keluaran semulanya dalam album sulung Tin, Calling All Dawns, ia dipersembahkan oleh Koir Gospel Soweto. Lagu ini, semasa dikeluarkan semula, menjadi karya muzik permainan video pertama yang dicalonkan dan memenangi Anugerah Grammy.

Penggubahan

 Penciptaan 
Sebagai peminat siri Civilization,  Tin berhubung semula dengan bekas rakan sebiliknya Soren Johnson semasa majlis perjumpaan kolej lima tahun mereka di Universiti Stanford; kedua-duanya pernah terlibat dalam program luar negara semasa pengajian di Universiti Oxford, dengan Johnson belajar sejarah dan Tin belajar muzik. Johnson memberitahu Tin pada majlis tersebut bahawa beliau telah bekerja untuk Civilization III, dan Tin menyatakan rasa cintanya terhadap siri itu kepada beliau. Beberapa bulan selepas majlis perjumpaan, Johnson menghubungi Tin dan memberitahunya mereka sedang mencari muzik untuk pembuka permainan baru mereka Civilization IV, dan ingin bantuan beliau.

 Inspirasi 
Johnson berkata bahawa semasa mencipta lagu ini, mereka telah diilhamkan oleh persembahan Stanford Talisman, sebuah kumpulan a capella di Stanford yang pakar dalam muzik tradisional Afrika, dan mahu Tin menggubah sesuatu yang serupa untuk tema tersebut. Tin mengambil lebih kurang sebulan untuk menggubah runut itu sebelum merakamnya bersama Talisman untuk dijadikan runut Civilization IV.

Christopher Tin kemudian berkata dalam satu wawancara bahawa beliau diilhamkan oleh visual-visual yang Firaxis berikan kepadanya. Beliau berkata bahawa inspirasi beliau datang daripada skrin menu utama Civilization IV, yang menunjukkan ulangan video bumi seperti yang dilihat dari angkasa lepas. Ia syot Afrika Utara dan menunjukkan matahari terbit di ufuk Bumi setiap setengah minit. Tin berkata, "Ia cantik dan tenang, dan serta-merta not-not pembuka karya itu mula bermain dalam kepala saya."

Lirik
Lirik "Baba Yetu" (yang bermaksud "Bapa Kami" dalam Swahili) ialah terjemahan Doa Bapa Kami.Lirik Baba Yetu 

SwahiliMelayu"Baba Yetu"Baba yetu, yetu uliyeMbinguni yetu, yetu amina!Baba yetu yetu uliyeM Jina lako e litukuzwe.

Utupe leo chakula chetuTunachohitaji, utusameheMakosa yetu, hey!Kama nasi tunavyowasameheWaliotukosea usitutieKatika majaribu, lakiniUtuokoe, na yule, muovu e milele!

Ufalme wako ufike utakaloLifanyike duniani kama mbinguni.(Amina)Bapa kami, yang adadi Syurga. Amin!Bapa kami,Dimuliakanlah Nama-Mu.

Berilah kami pada hari ini makanan kamiyang secukupnya,Dan ampunilah kami akan kesalahan kami,Seperti kami pun mengampuni orangyang bersalah kepada kamiDan janganlah membawa kami ke dalampercubaan, tetapilepaskanlah kami daripada yang jahat.

Kerajaan-Mu datanglah, kehendak-Mu jadilahdi Bumi seperti di Syurga.(Amin)

Pada tahun 2007, "Baba Yetu" dikeluarkan oleh Alfred Music Publishing, dan ia disusun semula oleh Tin untuk koir SATB a cappella dengan iringan perkusi pilihan pada 2011. Susunan lain termasuk koir SSATBB, koir TTBB, kuintet piano, pancaragam konsert, orkestra tali, dan piano/suara.

Ulasan
"Baba Yetu" mendapat banyak pujian kritik, dengan lebih daripada 20 pengulas menonjolkan tema tersebut di laman web ulasan permainan, seperti IGN dan GameSpy.

Anugerah dan pencapaian
"Baba Yetu" dicalonkan untuk Anugerah Grammy Tahunan ke-53 dalam kategori Anugerah Grammy untuk Susunan, Instrumental dan Vokal Terbaik. Pada 13 Februari 2011, ia diumumkan sebagai pemenang kategorinya, menjadikannya karya muzik pertama yang digubah untuk permainan video yang dicalonkan dan memenangi Anugerah Grammy. Di Anugerah Muzik Bebas Tahunan ke-10, "Baba Yetu" ialah pemenang dalam kategori 'Lagu Digunakan dalam Filem/TV/Multimedia' dan 'Lagu Rentak Dunia'.

 Persembahan terkenal 
"Baba Yetu" merupakan karya yang kerap dipersembahkan semasa konsert Video Games Live. Ia telah dipersembahkan di pelbagai tempat dan acara di seluruh dunia, termasuk Carnegie Hall, Lincoln Center, Disney Concert Hall, The Dubai Fountain, Kennedy Center, Royal Festival Hall, Hollywood Bowl, Konsert Tahun Baru sesi keenam puluh tujuh Perhimpunan Agung Pertubuhan Bangsa-Bangsa Bersatu, serta Llangollen International Musical Eisteddfod 2017. Ensembel terkenal yang telah mempersembahkan lagu ini termasuk Orkestra Filharmonik Diraja, Welsh National Opera, National Symphony Orchestra, US Navy Band, dan pelbagai artis YouTube, termasuk Peter Hollens, Alex Boye, Koir Lelaki BYU dan kumpulan Acapella Korea Maytree yang dipuji oleh Tin sendiri.

"Baba Yetu" merupakan karya koir kontemporari yang popular dan telah dinyanyikan dalam banyak pertandingan. Paling menonjolnya, Angel City Chorale mempersembahkannya semasa musim ke-13 America's Got Talent, meraih buzzer emas juri jemputan Olivia Munn, membawa koir itu ke pusingan langsung. Pada malam akhir musim yang sama, kumpulan tarian akrobatik Zurcaroh mempersembahkan satu rutin diiringi lagu tersebut. Selain itu, Koir Universiti Stellenbosch memenangi kategori koir Terbuka, Belia, dan Campuran untuk persembahan mereka di Llangollen International Musical Eisteddfod 2018.

Pada 6 Ogos 2019, "Baba Yetu" dimainkan pada upacara penandatanganan Perjanjian Maputo, yang menamatkan Pemberontakan RENAMO di Mozambique.

Pada Ogos 2023, "Baba Yetu" dipersembahkan dalam konsert Civ VI di Teater Kebangsaan Korea oleh orkestra FLASIC yang diarahkan oleh Sol Chin.

Rujukan

Kategori:Lagu 2005
Kategori:Civilization (siri)
Kategori:Anugerah Grammy untuk Susunan, Instrumental dan Vokal Terbaik
Kategori:Doa Bapa Kami
Kategori:Lagu dalam bahasa Swahili
Kategori:Lagu tema permainan video